Categoria Discussió:Llocs associats a fenòmens paranormals

message: Criteri d'inclusió difús. Almanco no s'hi haurien d'incloure articles com Gran Muralla Xinesa que no citen per res el tema. Pau Cabot · Discussió 07:34, 21 set 2012 (CEST)
replies: text: Durant el regnat del Primer Emperador van morir mil·lers de presoners unificant les muralles preexistents i construïnt la primera gran muralla de la història de la Xina, es creu que molts van ser enterrats in situ (sota la muralla o immediatament al costat) parlem dels volts del 215 - 220aC, i n'hi va haver més en la construcció de les noves grans muralles de dinasties posteriors, existeixen diverses creences, mites i llegendes respecte a aquestes morts i els fantasmes de la muralla, si no s'inclou a l'article, hi hauria de ser, formen part de la cultura popular xinesa. --Luna92 (disc.) 23:29, 22 set 2012 (CEST)

text: Si els articles estan incomplets, les categories han de quedar també a mitges? Realment no tinc temps per a categoritzar tants articles, ordenar categories, afegir articles importants que manquen i retocar tots aquells que entren dins les noves categories i que estan per acabar, tot i que n'he retocat alguns ja. Tinc molta feina pendent amb l'Antic Egipte, alguna cosa de la Xina, els videojocs, els còmics, etc, però estaria bé que algú ho fes. Pel que fa al criteri d'inclusió difús, la llegenda de Sant Jordi també pot ser "irreal" però existeix a la cultura popular, i el llençol sant i altres elements de caire màgic, esotèric, místic, etc. Em sembla que queda clar que són llocs on algú afirma o ha afirmat que hi havia fantasmes o altres elements de tipus similar (esperits, poltergeists, veus, ...), com cases encantades, castells amb fantasmes, focs màgics que apareixen un dia determinat, ... A ses illes hi ha força creences de tot això, no crec que soni tant estrany. --Luna92 (disc.) 23:43, 22 set 2012 (CEST)
replies: text: : Si els articles estan incomplets, les categories han de quedar també a mitges? Jo crec que sí. Jo crec que no pots classificar la muralla com un lloc encantat sense dir-ho al text. Encara ho entendria si el criteri de categorització fos una cosa ben unívoca com el lloc de naixement, però aquesta categoria no és gaire clara. No és que no hi hagi llocs encantats a ses illes, és que no està clar què és un lloc encantat. Segons qui? No tothom deu considerar la muralla xinesa com un lloc encantat (sense anar més enfora, els redactors de l'article) ... Pau Cabot · Discussió 12:08, 23 set 2012 (CEST)
replies: text: :: Segons les creences tradicionals xineses, per exemple. Història de la construcció de la Gran Muralla, en aquest article (en anglès) hi ha una secció que parla del tema de forma resumida però molt clara: molta gent va morir durant la construcció de la muralla i es va enterrar allà, les creences tradicionals xineses expliquen que si una persona no s'enterra junt amb els seus avantpassats al seu poble, la seva ànima estarà condemnada a rondar eternament en forma de fantasma. Hi ha molts mites i llegendes sobre la muralla, ... Unes quantes llegendes . --Luna92 (disc.) 14:58, 23 set 2012 (CEST) Pel que fa als llocs encantats, manquen articles a la viquipèdia en català sobre el tema, es poden traduir de l'anglès o d'altres idiomes o es poden crear de nou. I no afirmava que no hi hagin mites a les Balears sinó tot el contrari i ja que ets de Mallorca, alguns et deuen sonar, no? Alguns són ancestrals, com les de sa Naveta des Tudons, per posar un exemple (per cert, a l'article no hi diu res de les llegendes, ho acabo de veure, i les històries són molt guapes). --Luna92 (disc.) 14:58, 23 set 2012 (CEST)
replies: text: ::: Me l'he mirat per sobre, però no he trobat res dels fantasmes a l'article de la Torre de Londres, i això que segons les llengendes angleses hi ha superpoblació de fantasmes a la famosa torre, ... --Luna92 (disc.) 15:06, 23 set 2012 (CEST)
replies: text: :::: Potser és a causa del que t'he comentat de la dificultat de la definició del criteri d'inclusió? Qui ho diu, que està encantada? Pau Cabot · Discussió 15:14, 23 set 2012 (CEST)
replies: text: ::::: Mira't la versió en anglès de l'article de la torre, està explicat de manera resumida i documentat. --Luna92 (disc.) 15:24, 23 set 2012 (CEST)
replies: text: :::::: Hi pegaré una ullada, però el que a mi me preocupa és el criteri d'inclusió, que seguesc sense veure clar. Pau Cabot · Discussió 17:05, 23 set 2012 (CEST)
replies: text: ::::::: I què proposes doncs? --Luna92 (disc.) 19:03, 23 set 2012 (CEST)
replies: text: :::::::: Intentar definir un criteri d'inclusió clar (si és que es pot). Pau Cabot · Discussió 19:12, 23 set 2012 (CEST)
replies: text: ::::::::: Em referia a propostes concretes. --Luna92 (disc.) 19:18, 23 set 2012 (CEST)
replies: text: :::::::::: Au idò: la meva proposta concreta és esborrar la categoria (i veig que no som l'únic: :en:Category talk:Reportedly haunted locations). Pau Cabot · Discussió 20:23, 23 set 2012 (CEST)
replies: text: ::::::::::: En l'exemple que poses tampoc hi ha acords concrets, simplificant n'hi ha que parlen d'esborrar-la, d'altres de reanomenar-la i d'altres proposen deixar-la com està, de moment no veig que l'hagin canviat ni esborrat. Però si ho creus així, potser també hauries d'esborrar la categoria fantasmes i la de llegendes urbanes, i els articles com el de l'holandès errant, el de qualsevol fenòmen paranormal, etc, sobre les bruixes, per exemple, podem esborrar tot allò que no sigui històric (com els processos de la inquisició) o que no tingui el suport de les grans religions. Estem parlant de temes de mitologia i creences populars, no veig perquè no han de ser tractats amb el mateix respecte i objectivitat que la mitologia de les grans religions: n'hi ha que se'n riuen i n'hi ha que hi creuen, i tota una gamma de creences de gent entremig, igual que passa amb d'altres creences i religions. De totes maneres, pots veure que la categoria està dins de la de fantasmes que alhora està categoritzada dins de "fenòmens paranormals", "espiritisme", "éssers mitològics" i "llegendes urbanes". També es podria incloure dins de "turisme" o d'"atraccions turístiques", n'hi ha molts que es fan rics amb aquest reclam. --Luna92 (disc.) 21:56, 23 set 2012 (CEST)
replies: text: :::::::::::: És cert que no hi ha acord, però aquesta és la meva opinió. I una cosa és fer els articles (o citar en els articles aquesta circumstància sempre que hi hagi una font fiable), cosa ben legítima, i una altra és agrupar-los en categories i intentar definir la frontera entre llocs encantats i llocs no encantats. Seria el mateix problema que tendrien categories com :Categoria:Persones lletges o :Categoria:Edificis espectaculars. Pau Cabot · Discussió 07:20, 24 set 2012 (CEST)
replies: text: :::::::::::::D'acord amb en Pau Cabot. Com a mínim, s'hauria de treure de la categoria tots els articles que no parlin de llegendes, encantaments i fantasmes sobre el lloc de que tractin (que n'haurien de parlar amb referències).--Pere prlpz (disc.) 13:22, 15 gen 2013 (CET)
replies: text: ::::::::::::::També estic d'acord en treure de la categoria els llocs que no són específicament encantats. He tret El primer banc d'Amèrica i deixo la resta però crec que una gran majoria s'han de treure. Seguim la discussió sobre el seu esborrament on pertoca. --Anskar (disc.) 21:58, 11 abr 2013 (CEST)

message: Viquipèdia:Esborrar pàgines/Historial/2013/04#Categoria:Llocs encantats Pau Cabot · Discussió 08:29, 20 abr 2013 (CEST)
replies: text: D'acord amb l'anterior discussió, n'he proposat el canvi de nom i he descategoritzat aquells articles que no citaven el tema. Pau Cabot · Discussió 08:44, 20 abr 2013 (CEST)
replies: text: : Ara veig que hi ha articles associats a fenòmens paranormals i d'altres associats a fets mitològics o a llegendes. El nom, llavors, s'hauria de canviar o bé dividir la categoria. Pau Cabot · Discussió
replies: text: ::Ei, com categoritzaries un article sobre aquest tema Ruta històrica i paranormal per l'antic Born(també al TresC)? --Luna92 (disc.) 01:15, 23 abr 2013 (CEST)
replies: text: ::: Per les referències que aportes, sembla que no hauria de tenir article propi. Es podria citar (i tot i així no ho tenc clar) el tema a El Born. La categoria més adequada, més que :Categoria:Llocs encantats, seria :Categoria:Llocs associats a fenomens paranormals. Pau Cabot · Discussió 07:01, 23 abr 2013 (CEST)
thread_title:  Proposta d'esborrat